कक्राझाराव " गन्देगि मुक्ट भारत " अभियाननि गेजेरजों राइजो - राजानि गेजेराव सांग्रांथि मेल गसाइगाव , 14 आगस्टः भारत हादतखौ दरसे साखोन - सिखोन हादत खालामनायनि थांखिजों गाहाय मन्धि नरेन्द्र मदिआ गोजोनै जागायजेन्नाय स्वच्छ भारत मिसननि बाहागो हिसाबै " गन्देगि मुक्ट भारत " अभियानखौ जागायजेन्दों । हादत आरो राइज्योनि गुबुन गुबुन ओन्सोलजों लोगोसे लोब्बा लाखिनानै कक्राझार जिल्लायावबो थांनाय 8 आगस्टनिफ्राय 14 आगस्टसिम सप्ताहयारि गुबुन गुबुन हाबाफारिखौ खंनाय जादों । कक्राझार जिल्ला वाटार एन्ड सेनिटेसन कमिटि - डि डब्लिउ एससिनि बान्जायनायाव आरो गसाइगाव - कक्राझार सुबुं देहा कारिकरि बिफाननि हेफाजाबाव समाजयारि जान्थाय हुदाखौ फालिनानै जिल्लानि गुबुन गुबुन गामिनि राइजो - राजाफोरखौ प्लास्टिक बाहायनाय आरो बेखौ नागारनायनि सोमोन्दोयाव सांग्रांथि मेल खंनाय जादों । बे हाबाफारिजों लोगोसे लोब्बा लाखिनानै कक्राझारआबो गसाइगाव महकुमानि मोन 5 गामियाव बाहायनाय प्लास्टिक रोखोमनि बेसादफोरखौ आलादायै लाखिनायनि राहा खालामनायजों लोगोसे दर 5 गामिफोराव साफाय अभियानबो खालामनाय जादों । फार्सेथिं राइजो - राजाफोरखौ गन्देगि मुक्ट भारत आयदानि थांखिजों जिल्लानि गं 10 गामिफोरनि गोनांथार 
कक्राझाराव " गन्देगि मुक्ट भारत " अभियाननि गेजेरजों राइजो - राजानि गेजेराव सांग्रांथि मेल